title: Provedbena uredba Komisije (EU) br. 414/2014 оd 23. travnja 2014. o otvaranju uvoznih carinskih kvota Unije za svježe i zamrznuto svinjsko meso podrijetlom iz Ukrajine i upravljanju tim kvotama

text:
               24.4.2014

               HR

               Službeni list Europske unije

               L 121/44

         PROVEDBENA UREDBA KOMISIJE (EU) br. 414/2014
   оd 23. travnja 2014.
   o otvaranju uvoznih carinskih kvota Unije za svježe i zamrznuto svinjsko meso podrijetlom iz Ukrajine i upravljanju tim kvotama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a), (c) i (d),
   budući da:

               (1)

               Uredbom (EU) br. 374/2014 Europskog parlamenta i Vijeća (2) predviđeni su povlašteni sporazumi za 2014. u pogledu carina za uvoz određene robe podrijetlom iz Ukrajine. U skladu s člankom 3. te Uredbe dopušta se uvoz u Uniju poljoprivrednih proizvoda iz Priloga III. u okviru carinskih kvota utvrđenih u tom Prilogu. Kvotama iz Priloga III. toj Uredbi upravlja Komisija u skladu s člankom 184. stavkom 2. točkom (b) Uredbe (EU) br. 1308/2013.

               (2)

               Iako predmetnom kvotom uobičajeno treba upravljati na temelju uvoznih dozvola, ipak je primjereno dodijeliti uvozna prava kao prvi korak i izdati uvozne dozvole kao drugi korak, kako je predviđeno člankom 6. stavkom 3. Uredbe Komisije (EZ) br. 1301/2006. (3) Na taj način gospodarski subjekti koji su dobili uvozna prava trebali bi biti u mogućnosti odrediti tijekom trajanja razdoblja kvote trenutak kada žele podnijeti zahtjev za uvozne dozvole, s obzirom na njihove stvarne trgovinske tokove.

               (3)

               Uredbu Komisije (EZ) br. 376/2008 (4) treba primjenjivati na uvozne dozvole izdane u skladu s ovom Uredbom, osim ako su primjerena odstupanja.

               (4)

               Nadalje, odredbe Uredbe (EZ) br. 1301/2006 koje se odnose na zahtjeve za uvozna prava, status podnositelja zahtjeva i izdavanje uvoznih dozvola treba primjenjivati na uvozne dozvole izdane u skladu s ovom Uredbom, ne dovodeći u pitanje dodatne uvjete utvrđene ovom Uredbom.

               (5)

               Za primjereno upravljanje carinskim kvotama treba položiti sredstvo osiguranja u trenutku podnošenja zahtjeva za uvozna prava i u vrijeme izdavanja uvozne dozvole.

               (6)

               Kako bi se gospodarske subjekte obvezalo da podnesu zahtjeve za uvozne dozvole za sva dodijeljena uvozna prava, treba predvidjeti da ta obveza bude primarna u smislu Provedbene uredbe Komisije (EU) br. 282/2012. (5).

               (7)

               Budući da su kvote iz Priloga III. Uredbi (EU) br. 374/2014 otvorene samo do 31. listopada 2014., ova Uredba treba stupiti na snagu što je prije moguće.

               (8)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Otvaranje carinskih kvota i upravljanje njima
   1.   Ovom Uredbom otvaraju se uvozne carinske kvote za proizvode navedene u Prilogu I. te se njima upravlja.
   2.   Količina proizvoda obuhvaćena kvotama iz stavka 1., primjenjiva stopa carine i redni brojevi utvrđeni su u Prilogu I.
   3.   Uvoznim carinskim kvotama iz stavka 1. upravlja se dodjeljivanjem uvoznih prava kao prvi korak i izdavanjem uvoznih dozvola kao drugi korak.
   4.   Primjenjuju se uredbe (EZ) br. 1301/2006 i (EZ) br. 376/2008, osim ako je drugačije predviđeno ovom Uredbom.
   Članak 2.
   Razdoblje uvoznih carinskih kvota
   Uvozne carinske kvote iz članka 1. stavka 1. otvorene su do 31. listopada 2014.
   Članak 3.
   Zahtjevi za uvozna prava
   1.   Zahtjevi za uvozna prava podnose se najkasnije do 13:00 sati prema briselskom vremenu petnaestog kalendarskog dana od datuma stupanja na snagu ove Uredbe.
   2.   Sredstvo osiguranja od 20 EUR na 100 kilograma polaže se u trenutku podnošenja zahtjeva za uvozna prava.
   3.   Podnositelji zahtjeva za uvozna prava dokazuju da su količinu proizvoda od svinjskog mesa obuhvaćenih oznakom KN 0203 uvezli sami ili je to učinjeno u njihovo ime u skladu s odgovarajućim carinskim odredbama, tijekom razdoblja od dvanaest mjeseci neposredno prije razdoblja uvozne carinske kvote (u daljnjem tekstu „referentna količina”). Poduzeće nastalo spajanjem više poduzeća, od kojih je svako uvezlo referentne količine, može te referentne količine upotrijebiti kao osnovu svojeg zahtjeva.
   4.   Ukupna količina obuhvaćena zahtjevima za uvozna prava podnesenima u razdoblju uvozne carinske kvote ne smije prijeći referentne količine podnositelja zahtjeva. Nadležna tijela odbijaju zahtjeve koji nisu u skladu s ovim pravilom.
   5.   Najkasnije sedmog radnog dana nakon završetka roka za podnošenje zahtjeva iz stavka 1. države članice obavješćuju Komisiju o ukupnim količinama u zahtjevima u kilogramima mase proizvoda, raščlanjenima po rednom broju.
   6.   Uvozna prava dodjeljuju se od sedmog do najkasnije dvanaestog radnog dana nakon završetka roka za obavješćivanje iz stavka 5.
   7.   Ako primjena koeficijenta dodjele iz članka 7. stavka 2. Uredbe (EZ) br. 1301/2006 dovede do dodjele manje uvoznih prava od zatraženih, sredstvo osiguranja položeno u skladu sa stavkom 2. oslobađa se razmjerno bez odgode.
   8.   Uvozna prava vrijede od dana izdavanja do 31. listopada 2014. Uvozna prava nisu prenosiva.
   Članak 4.
   Izdavanje uvoznih dozvola
   1.   Puštanje u slobodni promet količina dodijeljenih u okviru uvoznih carinskih kvota iz članka 1. stavka 1. podliježe predočenju uvozne dozvole.
   2.   Zahtjevi za uvoznu dozvolu obuhvaćaju ukupnu količinu dodijeljenih uvoznih prava. Ta obveza primarna je u smislu članka 19. stavka 2. Uredbe (EU) br. 282/2012.
   3.   Zahtjevi za dozvolu mogu se podnijeti samo u državi članici u kojoj je podnositelj podnio zahtjev i dobio uvozna prava u okviru uvozne carinske kvote iz članka 1. stavka 1.
   4.   Sredstvo osiguranja od 50 EUR na 100 kilograma polaže gospodarski subjekt u trenutku izdavanja uvozne dozvole. Svako izdavanje uvozne dozvole dovodi do odgovarajućeg smanjenja dobivenih uvoznih prava, a sredstvo osiguranja položeno za uvozna prava oslobađa se razmjerno bez odgode.
   5.   Uvozne dozvole izdaju se na zahtjev i u ime gospodarskog subjekta koji je dobio uvozna prava.
   6.   Zahtjevi za dozvole odnose se na samo jedan redni broj. Mogu se odnositi na nekoliko proizvoda obuhvaćenih različitim oznakama KN. U tom slučaju, sve oznake KN upisuju se u polje 15. zahtjeva za dozvole, a njihovi opisi u polje 16. dozvole.
   7.   Zahtjevi za dozvolu i uvozne dozvole sadržavaju:

               (a)

               u polju 8. ime „Ukrajina” kao država podrijetla i polje „da” označeno križićem;

               (b)

               u polju 20. jedan od unosa iz Priloga II.

         8.   U svakoj dozvoli navodi se količina za svaku oznaku KN.
   9.   U skladu s člankom 22. stavkom 2. Uredbe (EZ) br. 376/2008, uvozna dozvola vrijedi 30 dana od stvarnog datuma izdavanja dozvole. Međutim, rok valjanosti uvoznih dozvola istječe najkasnije 31. listopada 2014.
   Članak 5.
   Obavijesti Komisiji
   1.   Odstupajući od članka 11. stavka 1. drugog podstavka Uredbe (EZ) br. 1301/2006, države članice obavješćuju Komisiju:

               (a)

               najkasnije 14. studenoga 2014. o količinama proizvoda, uključujući i podatke o tome da ih nema, za koje su izdane uvozne dozvole tijekom trajanja razdoblja kvote;

               (b)

               najkasnije 28. veljače 2015. o količinama proizvoda, uključujući i podatke o tome da ih nema, obuhvaćenima neiskorištenim ili djelomično iskorištenim uvoznim dozvolama, koje odgovaraju razlici između količina unesenih na poleđinu uvoznih dozvola i količina za koje su izdane.

         2.   Države članice najkasnije 28. veljače 2015. obavješćuju Komisiju o količinama proizvoda koje su stvarno puštene u slobodni promet tijekom razdoblja uvozne carinske kvote utvrđenog ovom Uredbom.
   3.   U slučaju obavijesti iz stavaka 1. i 2., količine se izražavaju u kilogramima mase proizvoda i raščlanjene su po rednom broju.
   Članak 6.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 671.

      (2)  Uredba (EU) br. 374/2014 Europskog parlamenta i Vijeća od 16. travnja 2014. o smanjenju ili ukidanju carina na robu podrijetlom iz Ukrajine (SL L 118, 22.4.2014., str. 1.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      (4)  Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode (SL L 114, 26.4.2008., str. 3.).

      (5)  Provedbena uredba Komisije (EU) br. 282/2012 od 28. ožujka 2012. o utvrđivanju zajedničkih detaljnih pravila sustava jamstava za poljoprivredne proizvode (SL L 92, 30.3.2012., str. 4.).

      PRILOG I.
      Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN.

                  Redni broj

                  Oznake KN

                  Opis robe

                  Količina u tonama (neto masa)

                  Primjenjiva carina
                  (EUR/tona)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Meso domaćih svinja, svježe, rashlađeno ili zamrznuto

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Meso domaćih svinja, svježe, rashlađeno ili zamrznuto, osim šunki, leđa i komada bez kostiju

                  20 000

                  0

      PRILOG II.

         Unosi iz članka 4. stavka 7. točke (b)

                  —

                  na bugarskom jeziku: Регламент за изпълнение (ЕC) № 414/2014

                  —

                  na španjolskom jeziku: Reglamento de Ejecución (UE) no 414/2014

                  —

                  na češkom jeziku: Prováděcí nařízení (EU) č. 414/2014

                  —

                  na danskom jeziku: Gennemførelsesforordning (EU) nr. 414/2014

                  —

                  na njemačkom jeziku: Durchführungsverordnung (EU) Nr. 414/2014

                  —

                  na estonskom jeziku: Rakendusmäärus (EL) nr 414/2014

                  —

                  na grčkom jeziku: Εκτελεστικός κανονισμός (ΕΕ) αριθ. 414/2014

                  —

                  na engleskom jeziku: Implementing Regulation (EU) No 414/2014

                  —

                  na francuskom jeziku: Règlement d'exécution (UE) no 414/2014

                  —

                  na hrvatskom jeziku: Provedbena uredba (EU) br. 414/2014

                  —

                  na talijanskom jeziku: Regolamento di esecuzione (UE) n. 414/2014

                  —

                  na latvijskom jeziku: Īstenošanas regula (ES) Nr. 414/2014

                  —

                  na litavskom jeziku: Įgyvendinimo reglamentas (ES) Nr. 414/2014

                  —

                  na mađarskom jeziku: 414/2014/EU végrehajtási rendelet

                  —

                  na malteškom jeziku: Regolament ta' Implimentazzjoni (UE) Nru 414/2014

                  —

                  na nizozemskom jeziku: Uitvoeringsverordening (EU) nr. 414/2014

                  —

                  na poljskom jeziku: Rozporządzenie wykonawcze (UE) nr 414/2014

                  —

                  na portugalskom jeziku: Regulamento de Execução (UE) n.o 414/2014

                  —

                  na rumunjskom jeziku: Regulamentul de punere în aplicare (UE) nr. 414/2014

                  —

                  na slovačkom jeziku: Vykonávacie nariadenie (EÚ) č. 414/2014

                  —

                  na slovenskom jeziku: Izvedbena uredba (EU) št. 414/2014

                  —

                  na finskom jeziku: Täytäntöönpanoasetus (EU) N:o 414/2014

                  —

                  na švedskom jeziku: Genomförandeförordning (EU) nr 414/2014


title: Provedbena uredba Komisije (EU) br. 1163/2013 оd 7. studenoga 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Mohant (ZOI)]

text:
               19.11.2013

               HR

               Službeni list Europske unije

               L 309/13

         PROVEDBENA UREDBA KOMISIJE (EU) br. 1163/2013
   оd 7. studenoga 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Mohant (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Slovenije za upis naziva „Mohant” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, taj naziv potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 160, 6.6.2013., str. 7.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.3.   Sirevi

      SLOVENIJA
      Mohant (ZOI)


title: Provedbena uredba Komisije (EU) br. 227/2014 оd 7. ožujka 2014. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Hořické trubičky (ZOZP)]

text:
               11.3.2014

               HR

               Službeni list Europske unije

               L 70/14

      PROVEDBENA UREDBA KOMISIJE (EU) br. 227/2014
   оd 7. ožujka 2014.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Hořické trubičky (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Češke za odobrenje izmjene specifikacije za zaštićenu oznaku zemljopisnog podrijetla „Hořické trubičky”, registriranu u skladu s Uredbom Komisije (EZ) br. 989/2007 (2) kako je izmijenjena Uredbom (EZ) br. 192/2008 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije, povezana s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. ožujka 2014.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 219, 24.8.2007., str. 7.

      (3)  SL L 57, 1.3.2008., str. 11.

      (4)  SL C 296, 12.10.2013., str. 11.

      PRILOG
      Poljoprivredni i prehrambeni proizvodi navedeni u Prilogu I. točki II. Uredbi (EU) br. 1151/2012:

         Razred 2.4.   Kruh, tjestenina, kolači, slastice, keksi i drugi pekarski proizvodi

      ČEŠKA
      Hořické trubičky (ZOZP)


title: Provedbena uredba Komisije (EU) br. 13/2013 od 11. siječnja 2013. o izmjeni Provedbene uredbe (EU) br. 394/2012 o utvrđivanju količinskog ograničenja za izvoz šećera izvan kvote do kraja tržišne godine 2012./2013. i o stavljanju izvan snage Provedbene uredbe (EU) br. 931/2012

text:
               03/Sv. 066

               HR

               Službeni list Europske unije

               283

         32013R0013

               L 008/8

               SLUŽBENI LIST EUROPSKE UNIJE

               11.01.2013.

         PROVEDBENA UREDBA KOMISIJE (EU) br. 13/2013
   od 11. siječnja 2013.
   o izmjeni Provedbene uredbe (EU) br. 394/2012 o utvrđivanju količinskog ograničenja za izvoz šećera izvan kvote do kraja tržišne godine 2012./2013. i o stavljanju izvan snage Provedbene uredbe (EU) br. 931/2012
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 61. prvi stavak točku (d) u vezi s njezinim člankom 4.,
   uzimajući u obzir Uredbu Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (2), a posebno njezin članak 7.e u vezi s njezinim člankom 9. stavkom 1.,
   budući da:

               (1)

               U skladu s člankom 61. prvim stavkom točkom (d) Uredbe (EZ) br. 1234/2007, šećer i izoglukoza koji se proizvedu tijekom tržišne godine, a koji premašuju kvotu iz članka 56. te Uredbe, mogu se izvesti u okviru količinskog ograničenja koji treba utvrditi.

               (2)

               Detaljna provedbena pravila za izvoz izvan kvote, posebno ona koja se odnose na izdavanje izvoznih dozvola utvrđena su Uredbom (EZ) br. 951/2006.

               (3)

               Za tržišnu godinu 2012./2013. bilo je početno procijenjeno da bi tržišna potražnja bila zadovoljena ako se količinsko ograničenje za izvoz šećera izvan kvote početno utvrdi na 650 000 tona, izraženih u ekvivalentu bijelog šećera. To je ograničenje bilo utvrđeno Provedbenom uredbom Komisije (EU) br. 394/2012 (3). Međutim, prema najnovijim procjenama očekuje se da će proizvodnja šećera izvan kvote doseći značajnu razinu od 5 300 000 tona. Trebalo bi stoga osigurati dodatne prodajne mogućnosti za šećer izvan kvote.

               (4)

               Uzimajući u obzir da gornja granica koju je odredio WTO za izvoz u tržišnoj godini 2012./2013. nije u potpunosti iskorištena, primjereno je povećati količinsko ograničenje za izvoz šećera izvan kvote za 700 000 tona kako bi se proizvođačima šećera iz Unije pružile dodatne poslovne mogućnosti. Kako bi Unijini proizvođači šećera izvan kvote mogli iskoristiti tržišne mogućnosti na svojim izvoznim tržištima, primjereno je staviti na raspolaganje te povećane količine od 14. siječnja 2013.

               (5)

               Prevedenu uredbu (EU) br. 394/2012 treba na odgovarajući način izmijeniti.

               (6)

               Kako bi se omogućilo podnošenje zahtjeva za izdavanje dozvola za izvoz šećera izvan kvote, treba ukinuti obustavu podnošenja zahtjeva predviđenu u članku 1. stavku 3. Provedbene uredbe Komisije (EU) br. 931/2012 od 10. listopada 2012. o utvrđivanju postotka prihvatljivosti za izdavanje izvoznih dozvola, odbijanju zahtjeva za izdavanje izvozne dozvole i obustavi podnošenja zahtjeva za izdavanje izvoznih dozvola za šećer izvan kvote (4). Budući da je Provedbena uredba (EU) br. 931/2012 prestala proizvoditi pravne učinke, primjereno je staviti je izvan snage.

               (7)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Članak 1. stavak 1. Provedbene uredbe (EU) br. 394/2012 zamjenjuje se sljedećim:

      „1.   Za tržišnu godinu 2012./2013. količinsko ograničenje iz članka 61. prvog stavka točke (d) Uredbe (EZ) br. 1234/2007 iznosi 1 350 000 tona za izvoz bijelog šećera izvan kvote obuhvaćenog oznakom KN 1701 99 bez subvencije.”

   Članak 2.
   Provedbena uredba (EU) br. 931/2012 stavlja se izvan snage.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 14. siječnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. siječnja 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 178, 1.7.2006., str. 24.

      (3)  SL L 123, 9.5.2012., str. 30.

      (4)  SL L 277, 11.10.2012., str. 7.


title: Provedbena uredba Komisije (EU) 2015/2062 оd 17. studenoga 2015. o izmjeni Uredbe (EU) br. 37/2010 u pogledu tvari „sisapronil” (Tekst značajan za EGP)

text:
               18.11.2015

               HR

               Službeni list Europske unije

               L 301/7

         PROVEDBENA UREDBA KOMISIJE (EU) 2015/2062
   оd 17. studenoga 2015.
   o izmjeni Uredbe (EU) br. 37/2010 u pogledu tvari „sisapronil”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua (dalje u tekstu „NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se upotrebljavaju za proizvodnju hrane ili u biocidnim pripravcima koji se upotrebljavaju u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na NDK-ove u hrani životinjskog podrijetla.

               (3)

               Sisapronil još nije uključen u tu tablicu.

               (4)

               Zahtjev za određivanje NDK-ova za sisapronil kod goveda podnesen je Europskoj agenciji za lijekove (u daljnjem tekstu „EMA”).

               (5)

               Na temelju mišljenja Odbora za veterinarsko-medicinske proizvode EMA je preporučila utvrđivanje NDK-a za sisapronil kod goveda, primjenjivog na mišiće, masno tkivo, jetra i bubrege, pod uvjetom da se ta tvar ne primjenjuje kod životinja čije je mlijeko namijenjeno prehrani ljudi.

               (6)

               U skladu s člankom 5. Uredbe (EZ) br. 470/2009 EMA će razmotriti mogućnost uporabe NDK-ova utvrđenih za farmakološki djelatnu tvar u određenoj hrani za drugu hranu dobivenu od iste vrste životinja ili NDK-ova utvrđenih za farmakološki djelatnu tvar u jednoj vrsti životinja ili više njih za druge vrste životinja.

               (7)

               EMA smatra da je ekstrapolacija NDK-a za sisapronil s goveda na koze primjerena.

               (8)

               Uredbu (EU) br. 37/2010 trebalo bi stoga na odgovarajući način izmijeniti.

               (9)

               Zainteresiranim je stranama primjereno omogućiti razuman rok za poduzimanje eventualnih mjera u cilju usklađivanja s novim NDK-om.

               (10)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 17. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 abecednim redom dodaje se unos za sljedeću tvar:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Sisapronil

                     Sisapronil

                     Goveda, koze

                     100 μg/kg
                     2 000 μg/kg
                     200 μg/kg
                     100 μg/kg

                     Mišić
                     Masno tkivo
                     Jetra
                     Bubreg

                     Ne primjenjivati kod životinja čije se mlijeko koristi za prehranu ljudi

                     Antiparazitici/sredstva za suzbijanje ektoparazita”


title: Provedbena uredba Komisije (EU) br. 456/2013 оd 16. svibnja 2013. o utvrđivanju prijelaznih mjera u pogledu uvoznih kvota za mlijeko na temelju Uredbe (EZ) br. 2535/2001 i uvoznih kvota za goveđe meso na temelju uredaba (EZ) br. 412/2008 i (EZ) br. 431/2008 zbog pristupanja Hrvatske Europskoj uniji

text:
               02/Sv. 024

               HR

               Službeni list Europske unije

               143

         32013R0456

               L 133/13

               SLUŽBENI LIST EUROPSKE UNIJE

               16.05.2013.

      PROVEDBENA UREDBA KOMISIJE (EU) br. 456/2013
   оd 16. svibnja 2013.
   o utvrđivanju prijelaznih mjera u pogledu uvoznih kvota za mlijeko na temelju Uredbe (EZ) br. 2535/2001 i uvoznih kvota za goveđe meso na temelju uredaba (EZ) br. 412/2008 i (EZ) br. 431/2008 zbog pristupanja Hrvatske Europskoj uniji
   EUROPSKA KOMISIJA,
   uzimajući u obzir Ugovor o pristupanju Hrvatske, a posebno njegov članak 3. stavak 4.,
   uzimajući u obzir Akt o pristupanju Hrvatske, a posebno njegov članak 41.,
   budući da:

               (1)

               Zbog pristupanja Hrvatske Europskoj uniji 1. srpnja 2013. potrebno je predvidjeti prijelazne mjere za određene uvozne kvote u sektorima mlijeka i goveđeg mesa kako bi se omogućilo sudjelovanje uvoznika iz Hrvatske u tim kvotama.

               (2)

               U odjeljku 2. poglavlja I. glave 2. Uredbe Komisije (EZ) br. 2535/2001 od 14. prosinca 2001. o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota (1) predviđa se da podnositelje zahtjeva za izdavanje uvozne dozvole moraju unaprijed odobriti nadležna tijela država članica u kojima imaju poslovni nastan. Kako bi se gospodarskim subjektima iz Hrvatske omogućio pristup uvoznim kvotama od 1. siječnja 2014. u skladu s poglavljem I. glave 2. i odjeljkom 2. poglavlja III. glave 2. Uredbe (EZ) br. 2535/2001, tim bi gospodarskim subjektima trebalo dozvoliti podnošenje zahtjeva i potrebnih dokaza za odobrenje do 1. listopada 2013. umjesto do 1. travnja 2013. Tijela iz Hrvatske trebala bi obavijestiti podnositelje zahtjeva o ishodu postupka odobrenja do 1. studenoga 2013. umjesto do 1. svibnja 2013. i poslati odgovarajuće popise odobrenih uvoznika Komisiji do 15. studenoga 2013. umjesto do 20. svibnja 2013.

               (3)

               Uredbom Komisije (EZ) br. 412/2008 od 8. svibnja 2008. o otvaranju i predviđanju upravljanja uvoznom carinskom kvotom za smrznuto goveđe meso namijenjeno preradi (2) otvorena je godišnja uvozna carinska kvota za 63 703 tone u protuvrijednosti smrznutoga goveđeg mesa s kostima namijenjenog preradi u Uniji za razdoblje koje traje svake godine od 1. srpnja do 30. lipnja sljedeće godine. U skladu s člankom 5. stavkom 1. Uredbe (EZ) br. 412/2008, podnositelji zahtjeva za uvozne kvote moraju dokazati da su odobreni kao objekti za preradu u skladu s člankom 4. Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (3) i da su bili aktivni u proizvodnji prerađenih proizvoda koji sadržavaju goveđe meso u svakom od dva referentna razdoblja iz članka 5. Uredbe Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (4). U odnosu na prvi uvjet, kako bi mogli uvoziti u razdoblju od 1. srpnja 2013. do 30. lipnja 2014. podnositelji zahtjeva za uvozna prava moraju dokazati da su odobreni kao objekti za preradu za izvoz u Uniju u skladu s člankom 12. Uredbe (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (5). Proizvodnja u 2011. i 2012. prerađenih proizvoda koji sadržavaju goveđe meso u Hrvatskoj u skladu s hrvatskim zakonodavstvom trebala bi biti dovoljna za dokazivanje postignutih rezultata za potrebe prijavljivanja za uvozna prava na temelju Uredbe (EZ) br. 412/2008.

               (4)

               Uredbom Komisije (EZ) br. 431/2008 od 19. svibnja 2008. o otvaranju i predviđanju upravljanja uvoznom carinskom kvotom za smrznuto meso od životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91 (6) otvorena je godišnja uvozna carinska kvota za 53 000 tona smrznute govedine svake godine za razdoblje od 1. srpnja do 30. lipnja sljedeće godine. S obzirom na razdoblje kvote od 1. srpnja 2013. do 30. lipnja 2014. trebalo bi naznačiti da se dokaz koji gospodarski subjekti iz Hrvatske trebaju dostaviti za zahtjev za uvozna prava ne bi trebao odnositi na uvoze iz država članica.

               (5)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Prijelazne mjere u vezi s Uredbom (EZ) br. 2535/2001
   1.   Odstupajući od članka 8. Uredbe (EZ) br. 2535/2001 za uvoze u razdoblju od 1. siječnja do 30. lipnja 2014. u skladu s kvotama iz poglavlja I. glave 2. i odjeljka 2. poglavlja III. glave 2. te Uredbe, odobrenje se daje podnositeljima zahtjeva koji do 1. listopada 2013. podnesu zahtjev nadležnim tijelima u Hrvatskoj gdje imaju poslovni nastan i gdje su registrirani za potrebe PDV-a uz dokaz da su u 2011. i 2012. uvezli u Hrvatsku ili iz nje izvezli najmanje 25 tona mliječnih proizvoda obuhvaćenih poglavljem 4. kombinirane nomenklature.
   2.   Za potrebe primjene stavka 1., postupci u okviru unutarnje i vanjske proizvodnje ne smatraju se uvozom i izvozom.
   3.   Odstupajući od članka 9. Uredbe (EZ) br. 2535/2001 nadležna tijela u Hrvatskoj obavješćuju podnositelje zahtjeva o ishodu postupka odobrenja i prema potrebi o broju odobrenja do 1. studenoga 2013. Odobrenje vrijedi do 30. lipnja 2014.
   4.   Odstupajući od članka 10. stavka 1. Uredbe (EZ) br. 2535/2001, nadležno tijelo u Hrvatskoj do 15. studenoga 2013. Komisiji šalje svoj popis odobrenih uvoznika u skladu sa stavkom 3. tog članka, koja ih prosljeđuje nadležnim tijelima drugih država članica.
   Samo je uvoznicima s popisa dozvoljeno prijaviti se za dozvole od 20. do 30. studenoga 2013. za uvoze u razdoblju od 1. siječnja do 30. lipnja 2014. u skladu s člancima od 11. do 14. Uredbe (EZ) br. 2535/2001.
   Članak 2.
   Prijelazne mjere u vezi s Uredbom (EZ) br. 412/2008
   Odstupajući od članka 5. Uredbe (EZ) br. 412/2008, u pogledu uvozne carinske kvote za razdoblje od 1. srpnja 2013. do 30. lipnja 2014., podnositelji zahtjeva za uvozna prava iz Hrvatske dokazuju da su odobreni kao objekti za preradu za izvoz u Uniju u skladu s člankom 12. Uredbe (EZ) br. 854/2004 i nadležnim tijelima u Hrvatskoj dokazuju da su, u skladu s hrvatskim zakonodavstvom, bili aktivni u proizvodnji prerađenih proizvoda koji sadržavaju goveđe meso u svakome od dva referentna razdoblja iz članka 5. Uredbe (EZ) br. 1301/2006.
   Članak 3.
   Prijelazne mjere u vezi s Uredbom (EZ) 431/2008
   Odstupajući od članka 4. stavka 1. Uredbe (EZ) br. 431/2008, za razdoblje kvote koje počinje 1. srpnja 2013. podnositelji zahtjeva za uvozna prava iz Hrvatske dokazuju nadležnim tijelima iz Hrvatske da su, isključujući uvoz iz država članica, u razdoblju od 1. svibnja 2012. do 30. travnja 2013. količinu goveđeg mesa obuhvaćenog oznakom KN 0201, 0202, 0206 10 95 ili 0206 29 91 uvezli oni ili je to učinjeno u njihovo ime u skladu s odgovarajućim hrvatskim carinskim odredbama. Ta količina predstavlja referentnu količinu.
   Članak 4.
   Stupanje na snagu
   Ova Uredba stupa na snagu podložno i na datum stupanja na snagu Ugovora o pristupanju Hrvatske.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. svibnja 2013.

            Za Komisiju

            Predsjednik

         José Manuel BARROSO

      (1)  SL L 341, 22.12.2001., str. 29.

      (2)  SL L 125, 9.5.2008., str. 7.

      (3)  SL L 139, 30.4.2004., str. 55.

      (4)  SL L 238, 1.9.2006., str. 13.

      (5)  SL L 139, 30.4.2004., str. 206.

      (6)  SL L 130, 20.5.2008., str. 3.


title: Provedbena uredba Vijeća (EU) br. 1252/2009 od 18. prosinca 2009. o zaključivanju revizije ( „revizija u vezi s novim izvoznikom” ) Uredbe Vijeća (EZ) br. 1338/2006 o uvođenju konačne antidampinške pristojbe na uvoz semiš-kože podrijetlom iz Narodne Republike Kine, retroaktivnoj naplati i uvođenju antidampinške pristojbe na uvoz od jednog proizvođača izvoznika u toj zemlji i prekidu evidentiranja tog uvoza

text:
               11/Sv. 062

               HR

               Službeni list Europske unije

               200

         32009R1252

               L 338/12

               SLUŽBENI LIST EUROPSKE UNIJE

               18.12.2009.

      PROVEDBENA UREDBA VIJEĆA (EU) br. 1252/2009
   od 18. prosinca 2009.
   o zaključivanju revizije („revizija u vezi s novim izvoznikom”) Uredbe Vijeća (EZ) br. 1338/2006 o uvođenju konačne antidampinške pristojbe na uvoz semiš-kože podrijetlom iz Narodne Republike Kine, retroaktivnoj naplati i uvođenju antidampinške pristojbe na uvoz od jednog proizvođača izvoznika u toj zemlji i prekidu evidentiranja tog uvoza
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 11. stavak 4.,
   uzimajući u obzir prijedlog koji je podnijela Komisija nakon savjetovanja sa Savjetodavnim odborom,
   budući da:
   1.   MJERE NA SNAZI

               (1)

               Nakon ispitnog postupka („početni ispitni postupak”), Vijeće je Uredbom (EZ) br. 1338/2006 (2) uvelo konačnu antidampinšku pristojbu na uvoz semiš-kože podrijetlom iz Narodne Republike Kine („NRK”). Mjere na snazi sastoje se od konačne pristojbe ad valorem na području cijele zemlje od 58,9 %.

         2.   TRENUTAČNI ISPITNI POSTUPAK

   (a)   Zahtjev za reviziju

               (2)

               Nakon uvođenja konačnih antidampinških mjera Komisija je primila zahtjev za reviziju u vezi s novim izvoznikom prema članku 11. stavku 4. Osnovne uredbe. Zahtjev se temeljio na tvrdnji da proizvođač izvoznik, Henan Prosper Skins and Leather Enterprise Co. Ltd. („podnositelj zahtjeva”):

                           i.

                           nije izvozio semiš-kožu prije ili tijekom razdoblja početnog ispitnog postupka;

                           ii.

                           nije bio povezan ni sa kojim proizvođačem izvoznikom koji podliježe mjerama uvedenima Uredbom (EZ) br. 1338/2006;

                           iii.

                           počeo je izvoziti semiš-kožu u Uniju nakon isteka razdoblja početnog ispitnog postupka;

                           iv.

                           posluje u uvjetima tržišnog gospodarstva utvrđenima u članku 2. stavku 7. točki (c) Osnovne uredbe ili, alternativno, zahtijeva individualni tretman u skladu s člankom 9. stavkom 5. Osnovne uredbe.

         (b)   Pokretanje revizije u vezi s novim izvoznikom

               (3)

               Komisija je ispitala dokaze prima facie koje je dostavio podnositelj zahtjeva i utvrdila da su dostatni kako bi opravdali pokretanje revizije prema članku 11. stavku 4. Osnovne uredbe. Nakon savjetovanja sa Savjetodavnim odborom i nakon što je dotičnoj industriji Unije pružena mogućnost komentiranja, Komisija je Uredbom (EZ) br. 573/2009 (3) pokrenula reviziju Uredbe (EZ) br. 1338/2006 u odnosu na podnositelja zahtjeva.

               (4)

               Prema članku 2. Uredbe (EZ) br. 573/2009, antidampinška pristojba uvedena Uredbom (EZ) br. 1338/2006 na uvoz semiš-kože koju proizvodi podnositelj zahtjeva stavljena je izvan snage. Istodobno, na temelju članka 14. stavka 5. Osnovne uredbe, carinskim tijelima naloženo je da poduzmu odgovarajuće mjere za evidentiranje uvoza semiš-kože koju proizvodi podnositelj zahtjeva.

         (c)   Dotični proizvod

               (5)

               Proizvod na koji se trenutačna revizija odnosi je semiš-koža kako je definirana u početnom ispitnom postupku, tj. semiš-koža i kombinacija semiš-kože, bez obzira na to je li rezana u oblike ili ne, uključujući neobojanu semiš-kožu i kombinaciju neobojane semiš-kože („semiš-koža”) podrijetlom iz Narodne Republike Kine, trenutačno obuhvaćena oznakama KN 4114 10 10 i 4114 10 90.

         (d)   Dotične stranke

               (6)

               Komisija je o pokretanju revizije službeno obavijestila industriju Unije, podnositelja zahtjeva i predstavnike zemlje izvoznice. Zainteresirane stranke imale su priliku izraziti svoje stavove u pisanom obliku i zatražiti raspravu.

         (e)   Razdoblje revizije ispitnog postupka

               (7)

               Ispitni postupak u vezi dampinga obuhvatio je razdoblje od 1. srpnja 2008. do 30. lipnja 2009. („razdoblje revizije ispitnog postupka” ili „RRIP”).

         3.   POVLAČENJE SURADNJE I ZAHTJEVA ZA REVIZIJU U VEZI S NOVIM IZVOZNIKOM

               (8)

               Komisija je podnositelju zahtjeva poslala upitnik i dobila odgovor u određenim rokovima. Tijekom provjere odgovora podnositelja zahtjeva na upitnik u njegovim prostorijama, podnositelj zahtjeva dostavio je netočne i obmanjujuće podatke u smislu članka 18. stavka 1. Osnovne uredbe. Nadalje, podnositelj zahtjeva odlučio je u potpunosti obustaviti suradnju te se i provjera morala prije vremena prekinuti. Podnositelj zahtjeva službeno je 21. rujna 2009. povukao zahtjev za reviziju u vezi s novim izvoznikom.

               (9)

               Podnositelj zahtjeva obaviješten je da se prikupljeni podaci nisu mogli smatrati pouzdanima te su odbačeni i pozvan je da dostavi daljnja objašnjenja u određenom roku u skladu s člankom 18. stavkom 4. Osnovne uredbe, Podnositelj zahtjeva nije dostavio nikakvo objašnjenje.

               (10)

               U gornjim okolnostima, unatoč povlačenju zahtjeva, smatralo se primjerenim nastaviti ispitni postupak po službenoj dužnosti i nalaze u pogledu podnositelja zahtjeva temeljiti na raspoloživim činjenicama u smislu članka 18. Osnovne uredbe.

               (11)

               U nedostatku ostalih podataka, stopa pristojbe koju treba primjenjivati za podnositelja zahtjeva određena je na razini pristojbe na području cijele zemlje.

         4.   ZAKLJUČIVANJE ISPITNOG POSTUPKA I RETROAKTIVNA NAPLATA ANTIDAMPINŠKE PRISTOJBE

               (12)

               S obzirom na gornje nalaze, zaključeno je da uvoz u Uniju semiš-kože i kombinacije semiš-kože, neovisno je li rezana u oblike ili ne, uključujući neobojanu semiš-kožu i kombinaciju neobojane semiš-kože, obuhvaćenu oznakama KN 4114 10 10 i 4114 10 90, podrijetlom iz Narodne Republike Kine, koju proizvodi i za izvoz u Uniju prodaje Henan Prosper Skins & Leather Enterprise Co., Ltd (dodatna oznaka TARIC A957), treba podlijegati antidampinškoj pristojbi na razini antidampinške pristojbe uvedene Uredbom Vijeća (EZ) br. 1338/2006 za sva trgovačka društva u Narodnoj Republici Kini i da stopu antidampinške pristojbe treba ponovno uvesti i retroaktivno naplatiti za uvoz dotičnog proizvoda koji je uvjetovan evidentiranjem prema članku 3. Uredbe (EZ) br. 573/2009.

         5.   OBJAVA I TRAJANJE MJERA

               (13)

               Podnositelj zahtjeva, industrija Unije i predstavnici zemlje izvoznice obaviješteni su o bitnim činjenicama i razmatranjima koji su doveli do gornjih zaključaka te im je pružena mogućnost komentiranja. Nije primljen ni jedan komentar koji bi mogao opravdati promjenu gornjih zaključaka.

               (14)

               Ova revizija ne utječe na datum kada će mjere uvedene Uredbom (EZ) br. 1338/2006 isteći prema članku 11. stavku 2. Osnovne uredbe,

         DONIJELO JE OVU UREDBU:
   Članak 1.
   1.   Zaključuje se revizija u vezi s novim izvoznikom koja je pokrenuta Uredbom (EZ) br. 573/2009, a antidampinška pristojba koja se, u skladu s člankom 1. stavkom 2. Uredbe (EZ) br. 1338/2006 primjenjuje na sva trgovačka društva u Narodnoj Republici Kini, uvodi se na uvoz utvrđen u članku 1. Uredbe (EZ) br. 573/2009.
   2.   Antidampinška pristojba određena na razini antidampinške pristojbe koja se, u skladu s člankom 1. stavkom 2. Uredbe (EZ) br. 1338/2006 primjenjuje na sva trgovačka društva u Narodnoj Republici Kini, naplaćuje se počevši od 3. srpnja 2009. na uvoz semiš-kože koji je evidentiran prema članku 3. Uredbe (EZ) br. 573/2009.
   3.   Carinskim tijelima nalaže se da prekinu evidentiranje koje se provodi prema članku 3. Uredbe (EZ) br. 573/2009.
   4.   Osim ako je drukčije određeno, primjenjuju se važeće odredbe o carinskim pristojbama.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2009.

            Za Vijeće

            Predsjednica

         Å. TORSTENSSON

      (1)  SL L 56, 6.3.1996., str. 1.

      (2)  SL L 251, 14.9.2006., str. 1.

      (3)  Uredba Komisije (EZ) br. 573/2009 od 29. lipnja 2009. o pokretanju revizije („revizija za novog izvoznika”) Uredbe Vijeća (EZ) br. 1338/2006 o uvođenju konačne antidampinške pristojbe na uvoz semiš-kože podrijetlom iz Narodne Republike Kine, stavljanju izvan snage pristojbe u pogledu uvoza od jednog proizvođača izvoznika u toj zemlji i uvjetovanju tog uvoza evidentiranjem (SL L 172, 2.7.2009., str. 3.).


title: Provedbena uredba Komisije (EU) 2016/665 оd 26. travnja 2016. o razvrstavanju određene robe u kombiniranu nomenklaturu

text:
                  29.4.2016

                  HR

                  Službeni list Europske unije

                  L 115/22

            PROVEDBENA UREDBA KOMISIJE (EU) 2016/665
      оd 26. travnja 2016.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

                  (3)

                  U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2. na temelju obrazloženja navedenog u stupcu 3. te tablice.

                  (4)

                  Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) osoba kojoj je dana obvezujuća tarifna informacija za robu na koju se odnosi ova Uredba, a koja nije u skladu s ovom Uredbom, može nastaviti navoditi tu informaciju tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      U skladu s člankom 12. stavkom 6. Uredbe (EEZ) br. 2913/92 obvezujuća tarifna informacija koja nije u skladu s ovom Uredbom može se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 26. travnja 2016.

               Za Komisiju,

               u ime predsjednika,

            Stephen QUEST

               Glavni direktor za oporezivanje i carinsku uniju

         (1)  SL L 256, 7.9.1987., str. 1.

         (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.)

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Ručni električni uređaj (tzv. „pištolj za lijepljenje”) osmišljen za nanošenje vrućeg rastopljenog ljepila na drvo i druge materijale. Kućište uređaja izrađeno je od plastike, a zamjenjiva mlaznica izrađena je od obične kovine. Mlaznica je podesiva te se njome može regulirati protok ljepila.
                     Kad je uređaj uključen, termostatom kontrolirana dovodna cijev se zagrijava i grije zamjenjivu patronu ljepila (do najveće temperature od 207 °C). Ljepilo omekša i može se nanositi na materijale koje treba lijepiti.
                     Uređaj je namijenjen profesionalnoj uporabi, npr. u ambalažnoj industriji, industriji namještaja ili pri sastavljanju štandova.
                     Vidjeti sliku (*).

                     8419 89 98

                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 3 uz odsjek XVI i nazivima oznaka KN 8419 , 8419 89  i 8419 89 98 .
                     Razvrstavanje u tarifni broj 8205  kao ručni alat od običnih kovina, nespomenuti niti uključeni na drugom mjestu je isključeno jer je funkcija uređaja opisana u poglavlju 84.
                     Razvrstavanje u tarifni broj 8424  kao mehanički uređaj za izbacivanje, štrcanje ili raspršivanje tekućina ili praha ili pištolje za štrcanje je također isključeno jer se ljepilo ne izbacuje, ne štrca i ne raspršuje.
                     Razvrstavanje u tarifni broj 8516  kao elektrotoplinski uređaj vrste koja se rabi u kućanstvu je također isključeno jer je uređaj predviđen za profesionalnu uporabu, a ne za uporabu u kućanstvu (vidjeti i napomene s objašnjenjem harmoniziranog sustava uz tarifni broj 8516 , (E)).
                     Razvrstavanje u tarifni broj 8465  kao alatni stroj za obradu drva je također isključeno jer se uređajem drvo ne obrađuje. Osim toga, uređaj nije na postolju nego se drži u ruci (vidjeti i napomene s objašnjenjem harmoniziranog sustava uz tarifni broj 8465 ).
                     Uređaj je predviđen za obradu materijala postupkom koji uključuje promjenu temperature zagrijavanjem (funkcija navedena u tarifnom broju 8419 ), što se može smatrati njegovom glavnom funkcijom, te za reguliranje protoka ljepila i njegovo nanošenje (pojedinačna funkcija, nespomenuta niti uključena na drugom mjestu).
                     Uređaj se stoga razvrstava u oznaku KN 8419 89 98  kao ostali strojevi, električno grijani, za obradu materijala.

            (*)  Slika služi isključivo u informativne svrhe.


title: Provedbena uredba Komisije (EU) br. 786/2012 od 30. kolovoza 2012. o izmjeni i ispravku Uredbe (EZ) br. 951/2006 o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera

text:
               03/Sv. 059

               HR

               Službeni list Europske unije

               273

         32012R0786

               L 235/1

               SLUŽBENI LIST EUROPSKE UNIJE

               30.08.2012.

      PROVEDBENA UREDBA KOMISIJE (EU) br. 786/2012
   od 30. kolovoza 2012.
   o izmjeni i ispravku Uredbe (EZ) br. 951/2006 o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 134., članak 161. stavak 3., članak 170. i članak 192. stavak 2., u vezi s njezinim člankom 4.,
   budući da:

               (1)

               Uredbom Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (2) utvrđuju se zajednička pravila u skladu s kojima nadležna tijela država članica moraju Komisiji dostavljati podatke i dokumente. Ta se pravila posebno odnose na obvezu država članica da koriste informacijske sustave koje im je Komisija stavila na raspolaganje i na potvrđivanje prava pristupa tijela ili osoba ovlaštenih slati obavijesti. Osim toga, tom se Uredbom utvrđuju zajednička načela koja se primjenjuju na informacijske sustave kako bi jamčili dugoročnu vjerodostojnost, cjelovitost i čitljivost dokumenata te se propisuje zaštita osobnih podataka.

               (2)

               Sukladno Uredbi (EZ) br. 792/2009, obveza korištenja informacijskih sustava u skladu s tom Uredbom mora biti propisana uredbama kojima se utvrđuje posebna obveza obavješćivanja.

               (3)

               Komisija je razvila informacijski sustav koji omogućuje elektroničko upravljanje dokumentima i postupcima u okviru njezinih internih radnih postupaka i u odnosima s tijelima koja su uključena u zajedničku poljoprivrednu politiku. Smatra se da se putem tog sustava može ispuniti više obveza obavješćivanja u skladu s Uredbom (EZ) br. 792/2009, posebno onih koje su propisane Uredbom Komisije (EZ) br. 951/2006 (3).

               (4)

               U interesu učinkovite uprave i uzimajući u obzir stečeno iskustvo, u Uredbi (EZ) br. 951/2006 neke obavijesti treba pojednostavniti i pobliže odrediti ili izbrisati.

               (5)

               Radi jasnoće, primjereno je izričito utvrditi da se Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o unaprijed utvrđenoj subvenciji za poljoprivredne proizvode (4) primjenjuje na dozvole predviđene u Uredbi (EZ) br. 951/2006, osim ako je potonjom Uredbom predviđeno drukčije.

               (6)

               Proizvodi od izoglukoze nisu navedeni u Prilogu II. dijelu II. odjeljku C Uredbe (EZ) br. 376/2008, pa stoga za izvoz izoglukoze koja je u slobodnom prometu na tržištu Unije i ne smatra se izoglukozom „izvan kvote” koja se izvozi bez subvencije nije potrebna izvozna dozvola. Ovo bi se trebalo odražavati u članku 7. Uredbe (EZ) br. 951/2006, u kojemu bi trebalo izbrisati svako upućivanje na izoglukozu.

               (7)

               U skladu s člankom 61. prvim stavkom točkom (d) Uredbe (EZ) br. 1234/2007, proizvedene količine šećera ili izoglukoze koje premašuju kvotu iz članka 56. te Uredbe mogu se izvesti jedino u okviru količinskog ograničenja koje utvrdi Komisija. Pri određivanju količinskog ograničenja Komisija mora poštovati obveze koje proizlaze iz sporazuma zaključenih u skladu s člankom 218. Ugovora.

               (8)

               U vrijeme kad se u Uniji proizvodi velika količina šećera izvan kvote, a posebno kada je to popraćeno i visokim cijenama na svjetskom tržištu, zahtjevi za izdavanjem izvozne dozvole koje podnesu proizvođači šećera mogu značajno premašiti raspoložive količine. Oštro natjecanje među gospodarskim subjektima za dobivanje izvoznih dozvola može dovesti do situacije u kojoj neki gospodarski subjekti podnose zahtjev za izdavanjem dozvole za količine koje premašuju njihovu godišnju proizvodnju šećera izvan kvote za dotičnu tržišnu godinu. Takvo špekulativno ponašanje moglo bi dovesti do gubitka izvoznih mogućnosti za Unijin šećer izvan kvote te do povećanog pritiska na Unijino tržište šećerom izvan kvote, a time i do povećanog rizika od nagomilavanja viška šećera.

               (9)

               U skladu s člankom 8. Uredbe (EZ) br. 376/2008, prava koja proizlaze iz dozvola ili potvrda mogu se prenijeti od strane njihovog nositelja samo jednom tijekom važenja dotične dozvole ili potvrde. Kako bi se smanjila opasnost od špekulativnog ponašanja proizvođača šećera, primjereno je zabraniti prijenos izvoznih dozvola za šećer izvan kvote.

               (10)

               U članku 3. stavku 4. Uredbe Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (5) i članku 4. stavku 4. Uredbe Komisije (EZ) br. 504/2007 od 8. svibnja 2007. o utvrđivanju detaljnih pravila za primjenu režima za dodatne uvozne carine u sektoru mlijeka i mliječnih proizvoda (6) utvrđuje se rok u kojem dotični uvoznici moraju dokazati da je predmetna pošiljka poslana pod uvjetima koji potvrđuju ispravnost uvozne cijene CIF. Radi usklađivanja provedbenih pravila koja se primjenjuju na dodatne uvozne carine u različitim sektorima, primjereno je uskladiti članak 38. stavak 4. Uredbe (EZ) br. 951/2006 s člankom 3. stavkom 4. Uredbe (EZ) br. 1484/95 i člankom 4. stavkom 4. Uredbe (EZ) br. 504/2007.

               (11)

               Člankom 34. stavkom 3. Uredbe (EZ) br. 951/2006 utvrđuje se da države članice moraju svakog mjeseca Komisiji dostaviti podatke u vezi sa svjetskim tržištem melase. Iskustvo je pokazalo da je zbog značajki tržišta melase takve podatke teško dobiti i mnoge države članice nemaju relevantnih podataka koje mogu dostaviti. Primjereno je stoga izbrisati tu obvezu obavješćivanja.

               (12)

               Poglavlje 17. Priloga I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (7), kako je izmijenjena Provedbenom uredbom Komisije (EU) br. 1006/2011 (8), sadrži nove oznake KN za različite proizvode od sirovog šećera, koje su drukčije od onih koje se navode u Uredbi (EZ) br. 951/2006. Radi pravne jasnoće, te bi nove oznake trebalo navesti u članku 42. Uredbe (EZ) br. 951/2006.

               (13)

               Prilikom unošenja ovih izmjena primjereno je ispraviti očitu pogrešku pri unutarnjem upućivanju.

               (14)

               Uredbu (EZ) br. 951/2006 treba stoga na odgovarajući način izmijeniti i ispraviti.

               (15)

               Radi transparentnosti i jednakog postupanja, ova bi se Uredba trebala primjenjivati od početka tržišne godine 2012.-2013. Međutim, budući da bi ispravak članka 12.a stavka 3. Uredbe (EZ) br. 951/2006 trebao imati retroaktivni učinak koji na odgovarajući način uvažava opravdana očekivanja osoba kojih se to tiče, taj bi se ispravak trebao primjenjivati od datuma stupanja na snagu akta kojim se umeće pogrešno upućivanje u Uredbu (EZ) br. 951/2006, a to je Uredba Komisije (EZ) br. 910/2008 (9).

               (16)

               Upravljački odbor za zajedničku organizaciju poljoprivrednih tržišta nije dostavio mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Izmjene Uredbe (EZ) br. 951/2006
   Uredba (EZ) br. 951/2006 mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Područje primjene
               1.   Ovom se Uredbom utvrđuju, u skladu s dijelom III. Uredbe VIjeća (EZ) br. 1234/2007 (10), posebna detaljna pravila za primjenu sustava uvoznih i izvoznih dozvola, dodjelu izvoznih subvencija i upravljanje uvozom, posebno za primjenu dodatnih uvoznih carina u sektoru šećera.
               2.   Primjenjuje se Uredba Komisije (EZ) br. 376/2008 (11), osim ako je drukčije predviđeno ovom Uredbom.

               2.

               Članci 7. i 7.a zamjenjuju se sljedećim:
               „Članak 7.
               Izvozna dozvola za šećer bez subvencije
               Ako se šećer koji je u slobodnom prometu na tržištu Zajednice, a koji se ne smatra šećerom ‚izvan kvote’, izvozi bez subvencije, u odjeljak 20. zahtjeva za izdavanje dozvole i same dozvole upisuje se jedan od navoda iz dijela C Priloga.
               Članak 7.a
               Izvozne dozvole za izvoz izvan kvote
               1.   Odstupajući od članka 5., izvoz izoglukoze izvan kvote u okviru količinskog ograničenja iz članka 61. prvog stavka točke (d) Uredbe (EZ) br. 1234/2007 podliježe predočenju izvozne dozvole.
               2.   Odstupajući od članka 8. Uredbe (EZ) br. 376/2008, prava koja proizlaze iz izvoznih dozvola izdanih za šećer izvan kvote nisu prenosiva.”

               3.

               U članku 7.c stavku 1., prvi se podstavak zamjenjuje sljedećim:
               „1.   Države članice obavješćuju Komisiju do ponedjeljka svakog tjedna o količinama šećera i/ili izoglukoze za koje su u prethodnom tjednu podneseni zahtjevi za izdavanje izvozne dozvole.”

               4.

               U članku 9. stavak 4. zamjenjuje se sljedećim:
               „4.   Podnositelji zahtjeva mogu povući svoje zahtjeve za izdavanje dozvole do kraja tjedna koji slijedi nakon tjedna u kojemu je u Službenom listu Europske unije objavljen postotak prihvaćanja kako je naveden u stavku 1. točki (a), ako on iznosi manje od 80 %. Države članice tada oslobađaju sredstvo osiguranja.”

               5.

               Naslov poglavlja V. zamjenjuje se sljedećim:
               „DODATNA PRAVILA ZA IZVOZNE DOZVOLE:”.

               6.

               Članak 11. zamjenjuje se sljedećim:
               „Članak 11.
               Podnošenje zahtjeva i izdavanje izvoznih dozvola
               1.   Izvozne dozvole za šećer obuhvaćen oznakom KN 1701 za količine koje premašuju 10 tona izdaju se:

                           (a)

                           petog radnog dana nakon dana podnošenja zahtjeva;

                           (b)

                           ako se radi o izvoznim dozvolama s unaprijed utvrđenom subvencijom, petog radnog dana nakon dana podnošenja zahtjeva, pod uvjetom da u međuvremenu Komisija nije poduzela niti jednu posebnu mjeru navedenu u članku 9. stavku 1.

                     Prvi se podstavak ne primjenjuje na:

                           (a)

                           kandirani šećer;

                           (b)

                           aromatizirani šećer i šećer s dodanim bojilima.

                     2.   Ako se zahtjev za izdavanje dozvole za proizvode na koje se primjenjuje stavak 1. prvi podstavak odnosi na količine koje ne premašuju 10 tona, dotična stranka ne može istog dana istom nadležnom tijelu podnijeti više od jednog takvog zahtjeva.”

               7.

               Članci 17., 18. i 19. zamjenjuju se sljedećim:
               „Članak 17.
               Obavješćivanje o izdanim izvoznim dozvolama
               1.   Države članice obavješćuju Komisiju do 15. svakog mjeseca o količinama za koje su u prethodnom mjesecu izdane dozvole na temelju članka 7.
               2.   U razdobljima kada se u sektoru šećera dodjeljuju izvozne subvencije, države članice obavješćuju Komisiju do 15. dana svakog mjeseca za prethodni mjesec o sljedećem:

                           (a)

                           količinama za koje su izdane dozvole i iznosima izvoznih subvencija utvrđenih u skladu s člankom 164. stavkom 2. točkom (a) Uredbe (EZ) br. 1234/2007, raščlanjenim na:

                                       —

                                       proizvode od šećera obuhvaćene oznakama KN 1701 91 00, 1701 99 10 i 1701 99 90,

                                       —

                                       sirovi šećer tel quel obuhvaćen oznakama KN 1701 12 90, 1701 13 90 i 1701 14 90,

                                       —

                                       saharozne sirupe, izražene kao bijeli šećer, obuhvaćene oznakama KN 1702 90 71, 1702 90 95 i 2106 90 59,

                                       —

                                       izoglukozu, izraženu kao suha tvar, obuhvaćenu oznakama KN 1702 40 10, 1702 60 10, 1702 90 30 i 2106 90 30;

                           (b)

                           količinama bijelog šećera obuhvaćenog oznakom KN 1701 99 10 za koje su izdane dozvole i iznosima izvoznih subvencija utvrđenih u skladu s člankom 164. stavkom 2. točkom (b) Uredbe (EZ) br. 1234/2007;

                           (c)

                           količinama bijelog šećera i odgovarajućim iznosima izvoznih subvencija utvrđenih u skladu s člankom 164. stavkom 2. točkom (a) Uredbe (EZ) br. 1234/2007, količinama sirovog šećera i saharoznog sirupa izraženim kao bijeli šećer i količinama izoglukoze izraženim kao suha tvar, za koje je izdana izvozna dozvola u svrhu izvoza u obliku proizvoda iz Priloga I. dijela X. točke (b) navedene Uredbe.

                     Članak 18.
               Obavješćivanje o izvezenim količinama
               1.   Za svaki kalendarski mjesec, a najkasnije do kraja trećeg kalendarskog mjeseca koji slijedi nakon dotičnog kalendarskog mjeseca, države članice obavješćuju Komisiju o količinama šećera obuhvaćenog kvotom koje su izvezene kao bijeli šećer ili u obliku prerađenih proizvoda, izraženih kao bijeli šećer, za koje je izdana izvozna dozvola u svrhu provedbe Unijinih i nacionalnih programa pomoći u hrani u okviru međunarodnih konvencija ili drugih komplementarnih programa, te za provedbu drugih mjera Unije za besplatnu opskrbu hranom.
               2.   U razdobljima kada se u sektoru šećera dodjeljuju izvozne subvencije, države članice obavješćuju Komisiju najkasnije do kraja svakog kalendarskog mjeseca za prethodni kalendarski mjesec o količinama bijelog šećera iz članka 17. stavka 2. točke (b) koji je izvezen u skladu s člankom 7. stavcima 4. i 5. Uredbe (EZ) br. 376/2008.
               3.   U razdobljima kada se u sektoru šećera dodjeljuju izvozne subvencije, države članice obavješćuju Komisiju za svaki kalendarski mjesec, i to najkasnije do kraja trećeg kalendarskog mjeseca koji slijedi nakon dotičnog kalendarskog mjeseca, o sljedećem:

                           (a)

                           ako se radi o izvozu iz članka 4. stavka 2. Uredbe (EZ) br. 612/2009, o količinama šećera i saharoznih sirupa izraženim kao bijeli šećer te količinama izoglukoze izraženima kao suha tvar koje su izvezene bez daljnje prerade, zajedno s iznosima odgovarajućih subvencija;

                           (b)

                           o količinama bijelog šećera i odgovarajućim iznosima izvoznih subvencija utvrđenih u skladu s člankom 164. stavkom 2. točkom (a) Uredbe (EZ) br. 1234/2007, količinama sirovog šećera i saharoznog sirupa izraženim kao bijeli šećer i količinama izoglukoze izraženim kao suha tvar, koje su izvezene u obliku proizvoda iz Priloga XX. dijela IV. te Uredbe i u obliku proizvoda iz Priloga II. Uredbi Komisije (EU) br. 578/2010 (12).

                     Obavijesti iz točke (b) prvog podstavka Komisiji se dostavljaju odvojeno za svaku uredbu koja se primjenjuje na predmetni prerađeni proizvod.
               Članak 19.
               Obavješćivanje o uvoznim dozvolama
               Države članice obavješćuju Komisiju o količinama šećera uvezenim iz trećih zemalja i izvezenim u obliku kompenzirajućih proizvoda u okviru postupaka unutarnje proizvodnje iz članka 116. Uredbe (EEZ) br. 2913/92. Obavijest se odnosi na svaku tržišnu godinu. Dostavlja se najkasnije do kraja drugog kalendarskog mjeseca koji slijedi nakon dotične tržišne godine.

               8.

               Članak 21. zamjenjuje se sljedećim:
               „Članak 21.
               Način obavješćivanja
               Obavijesti država članica koje su predviđene u ovoj Uredbi dostavljaju se na sljedeći način:

                           (a)

                           do 31. prosinca 2012. elektroničkim putem u skladu s metodama koje je Komisija stavila na raspolaganje državama članicama;

                           (b)

                           od 1. siječnja 2013. u skladu s Uredbom Komisije (EZ) br. 792/2009 (13).

               9.

               U članku 23. uvodna se rečenica zamjenjuje sljedećim:
               „Kod utvrđivanja najpovoljnijih prilika za kupnju na svjetskom tržištu, uzimaju se u obzir relevantne informacije koje su Komisiji dostupne izravno ili putem nadležnih agencija država članica, koje se odnose na:”.

               10.

               U članku 29. uvodna se rečenica zamjenjuje sljedećim:
               „Kod utvrđivanja najpovoljnijih prilika za kupnju na svjetskom tržištu, uzimaju se u obzir relevantne informacije koje se odnose na:”.

               11.

               U članku 34. briše se stavak 3.

               12.

               U članku 38. stavak 4. zamjenjuje se sljedećim:
               „4.   Uvoznik ima na raspolaganju dva mjeseca od prodaje dotičnog proizvoda, podložno ograničenju od devet mjeseci od datuma prihvaćanja deklaracije o puštanju u slobodan promet, da dokaže da je pošiljka poslana u skladu s uvjetima koji potvrđuju točnost cijena iz stavka 2. Nepoštivanje jednog ili drugog roka podrazumijeva gubitak položenog sredstva osiguranja. Međutim, rok od devet mjeseci nadležna tijela mogu na valjano obrazložen zahtjev uvoznika produljiti za najviše tri mjeseca.
               Položeno sredstvo osiguranja oslobađa se u mjeri u kojoj su nadležnim tijelima podneseni zadovoljavajući dokazi o poštivanju uvjeta slanja. U protivnom, sredstvo osiguranja se zadržava plaćanjem dodatnih carina.”

               13.

               Članak 42. zamjenjuje se sljedećim:
               „Članak 42.
               Metode računanja
               1.   Ako se prinos uvezenog sirovog šećera kako je utvrđen u skladu s Prilogom IV. točkom B.III. Uredbe (EZ) br. 1234/2007 razlikuje od prinosa utvrđenog za standardnu kvalitetu, carinska tarifa za proizvode obuhvaćene oznakama KN 1701 12 10, 1701 13 10 i 1701 14 10 i dodatna carina za proizvode obuhvaćene oznakama KN 1701 12 10, 1701 12 90, 1701 13 10, 1701 13 90, 1701 14 10 i 1701 14 90 koje se naplaćuju za 100 kilograma dotičnog sirovog šećera računaju se tako da se odgovarajuća carina utvrđena za sirovi šećer standardne kvalitete pomnoži s korekcijskim koeficijentom. Korekcijski koeficijent se dobiva tako da se postotak prinosa uvezenog sirovog šećera podijeli s 92.
               2.   Za proizvode iz Priloga I. dijela III. točke (c) Uredbe (EZ) br. 1234/2007 sadržaj saharoze, uključujući druge šećere izražene kao saharoza, određuje se primjenom metode Lane i Eynon (metoda redukcije bakra) na otopini invertiranoj u skladu s Clergert-Herzfeldom. Tako određen ukupni sadržaj šećera se izražava kao saharoza množenjem s 0,95.
               Međutim, sadržaj saharoze, uključujući druge šećere izražene kao saharoza, u proizvodima koji sadrže manje od 85 % saharoze ili drugih šećera izraženih kao saharoza, i invertni šećer izražen kao saharoza određuje se tako da se utvrdi sadržaj suhe tvari. Sadržaj suhe tvari određuje se na temelju specifične gustoće otopine razrijeđene u težinskom omjeru 1:1, a u krutim proizvodima, sušenjem. Sadržaj suhe tvari izražava se kao saharoza množenjem s koeficijentom 1.
               3.   Za proizvode iz Priloga I. dijela III. točaka (d) i (g) Uredbe (EZ) br. 1234/2007 sadržaj suhe tvari određuje se u skladu s drugim podstavkom stavka 2. ovog članka.
               4.   Za proizvode iz Priloga I. dijela III. točke (e) Uredbe (EZ) br. 1234/2007 konverzija u ekvivalent saharoze postiže se tako da se suha tvar određena u skladu s drugim podstavkom stavkom 2. ovog članka pomnoži s koeficijentom 1,9.”

               14.

               Dio C Priloga zamjenjuje se tekstom iz Priloga ovoj Uredbi.

         Članak 2.
   Ispravak Uredbe (EZ) br. 951/2006
   U članku 12.a, stavak 3. zamjenjuje se sljedećim:

      „3.   Sredstvo osiguranja iz stavka 1. oslobađa se u skladu s člankom 34. Uredbe (EZ) br. 376/2008 za količinu za koju je podnositelj zahtjeva ispunio, u smislu članka 30. točke (b) i članka 31. točke (b) podtočke i. te Uredbe, izvoznu obvezu koja proizlazi iz dozvola izdanih u skladu s člankom 7.d ove Uredbe.”

   Članak 3.
   Stupanje na snagu i primjena
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. listopada 2012. Međutim, članak 2. primjenjuje se od 26. rujna 2008.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. kolovoza 2012.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 228, 1.9.2009., str. 3.

      (3)  SL L 178, 1.7.2006., str. 24.

      (4)  SL L 114, 26.4.2008., str. 3.

      (5)  SL L 145, 29.6.1995., str. 47.

      (6)  SL L 119, 9.5.2007., str. 7.

      (7)  SL L 256, 7.9.1987., str. 1.

      (8)  SL L 282, 28.10.2011., str. 1.

      (9)  SL L 251, 19.9.2008., str. 13.

      (10)  SL L 299, 16.11.2007., str. 1.

      (11)  SL L 114, 26.4.2008., str. 3.”

      (12)  SL L 171, 6.7.2010., str. 1.”

      (13)  SL L 228, 1.9.2009., str. 3.”
   PRILOG

                  „C.

                  Unosi iz članka 7.:

                              —

                              :

                              na bugarskom

                              :

                              ‚Захар, която не се разглежда ‚извън квотата’ за износ без възстановяване’

                              —

                              :

                              na španjolskom

                              :

                              ‚Azúcar no considerado ‚al margen de cuota’ para la exportación sin restitución’

                              —

                              :

                              na češkom

                              :

                              ‚Cukr, který se nepovažuje za produkt ‚mimo rámec kvót’, pro vývoz bez náhrady.’

                              —

                              :

                              na danskom

                              :

                              ‚Sukker, der ikke anses for at være ‚uden for kvote’ til eksport uden restitution’

                              —

                              :

                              na njemačkom

                              :

                              ‚Nicht als ‚Nichtquotenerzeugung’ geltender Zucker für die Ausfuhr ohne Erstattung’

                              —

                              :

                              na estonskom

                              :

                              ‚Kvoodivälisena mittekäsitatava suhkru eksportimiseks ilma toetuseta.’

                              —

                              :

                              na grčkom

                              :

                              ‚Ζάχαρη που δεν θεωρείται ‚εκτός ποσόστωσης’ προς εξαγωγή χωρίς επιστροφή.’

                              —

                              :

                              na engleskom

                              :

                              ‚Sugar not considered as ‚out-of-quota’ for export without refund.’

                              —

                              :

                              na francuskom

                              :

                              ‚Sucre non considéré ‚hors quota’ pour les exportations sans restitution.’

                              —

                              :

                              na talijanskom

                              :

                              ‚Zucchero non considerato ‚fuori quota’ per le esportazioni senza restituzione’

                              —

                              :

                              na latvijskom

                              :

                              ‚Cukurs, kas nav uzskatāms par ‚ārpuskvotu’ produkciju eksportam bez kompensācijas’,

                              —

                              :

                              na litavskom

                              :

                              ‚Virškvotiniu nelaikomas cukrus eksportui be grąžinamosios išmokos’

                              —

                              :

                              na mađarskom

                              :

                              ‚A cukrot nem tekintik ‚kvótán felülinek’ a visszatérítés nélküli kivitel tekintetében.’

                              —

                              :

                              na nizozemskom

                              :

                              ‚Suiker die niet als ‚buiten het quotum geproduceerd’ wordt beschouwd, bestemd voor uitvoer zonder restitutie.’

                              —

                              :

                              na poljskom

                              :

                              ‚Cukier niezaliczany do produktów ‚pozakwotowych’, przeznaczony na wywóz bez refundacji’

                              —

                              :

                              na portugalskom

                              :

                              ‚Açúcar não considerado ‚extraquota’ para exportação sem restituição.’

                              —

                              :

                              na rumunjskom

                              :

                              ‚Zahăr neconsiderat ‚peste cotă’ pentru exporturile fără restituire’.

                              —

                              :

                              na slovačkom

                              :

                              ‚Cukor, ktorý sa nepovažuje za ‚nad rámec kvóty’ na vývoz bez náhrady’,

                              —

                              :

                              na slovenskom

                              :

                              ‚Sladkor se ne šteje kot ‚izven kvote’ za izvoz brez nadomestila.’

                              —

                              :

                              na finskom

                              :

                              ‚Tuetta vietävä sokeri, jota ei pidetä kiintiön ulkopuolisena’.

                              —

                              :

                              na švedskom

                              :

                              ‚Socker som inte anses vara ‚utomkvotsprodukter’ för export utan bidrag.’”


title: Provedbena uredba Komisije (EU) br. 268/2014 оd 14. ožujka 2014. o određivanju uvoznih carina za sektor žitarica primjenjivih od 16. ožujka 2014.

text:
               15.3.2014

               HR

               Službeni list Europske unije

               L 76/36

      PROVEDBENA UREDBA KOMISIJE (EU) br. 268/2014
   оd 14. ožujka 2014.
   o određivanju uvoznih carina za sektor žitarica primjenjivih od 16. ožujka 2014.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EU) br. 642/2010 od 20. srpnja 2010. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (2), a posebno njezin članak 2. stavak 1.,
   budući da:

               (1)

               Člankom 136. stavkom 1. Uredbe (EZ) br. 1234/2007 utvrđuje se da uvozna carina na proizvode obuhvaćene oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 mora biti jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

               (2)

               Člankom 136. stavkom 2. Uredbe (EZ) br. 1234/2007 utvrđeno je da se za izračunavanje uvozne carine iz stavka 1. tog članka redovito određuju reprezentativne uvozne cijene CIF za predmetne proizvode.

               (3)

               U skladu s člankom 2. stavkom 2. Uredbe (EU) br. 642/2010, cijena koja se koristi za izračunavanje uvozne carine za proizvode s oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 dnevna je reprezentativna uvozna cijena CIF koja se određuje kako je navedeno u članku 5. te Uredbe.

               (4)

               Potrebno je odrediti uvozne carine za razdoblje od 16. ožujka 2014. koje će se primjenjivati do određivanja i stupanja na snagu novih uvoznih carina.

               (5)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Od 16. ožujka 2014. uvozne carine za sektor žitarica navedene u članku 136. stavku 1. Uredbe (EZ) br. 1234/2007 jesu uvozne carine određene u Prilogu I. Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 2014.

            Za Komisiju, u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 187, 21.7.2010., str. 5.

      PRILOG I.

         Uvozne carine za proizvode iz članka 136. stavka 1. Uredbe (EZ) br. 1234/2007 koje se primjenjuju od 16. ožujka 2014.

                  Oznaka KN

                  Opis proizvoda

                  Uvozne carine (1)

                  (EUR/t)

                  1001 19 00
                  1001 11 00

                  Tvrda PŠENICA visoke kvalitete

                  0,00

                  srednje kvalitete

                  0,00

                  niske kvalitete

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00
                  1002 90 00

                  RAŽ

                  0,00

                  1005 10 90

                  KUKURUZ za sjetvu, osim hibrida

                  0,00

                  1005 90 00

                  KUKURUZ, osim za sjetvu (2)

                  0,00

                  1007 10 90
                  1007 90 00

                  SIRAK u zrnu, osim hibrida za sjetvu

                  0,00

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR/t, kada se luka iskrcaja nalazi na Sredozemlju (iza Gibraltarskih vrata) ili na Crnom moru i gdje roba u Uniju stiže preko Atlantskog oceana ili Sueskog kanala,

                  —

                  2 EUR/t, kada se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i gdje roba stiže u Uniju preko Atlantskog oceana.

         (2)  Uvoznik može koristiti paušalno smanjenje od 24 EUR po toni kada su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         Čimbenici za izračunavanje carina utvrđenih u Prilogu I.

      28.2.2014.-13.3.2014.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Tvrda pšenica visoke kvalitete

                              Tvrda pšenica srednje kvalitete (2)

                              Tvrda pšenica niske kvalitete (3)

                              Burza

                              Minnéapolis

                              Chicago

                              —

                              —

                              —

                              Kotacija

                              198,77

                              137,09

                              —

                              —

                              —

                              Cijena FOB-a SAD

                              —

                              —

                              266,84

                              256,84

                              236,84

                              Premija za Meksički zaljev

                              120,88

                              26,43

                              —

                              —

                              —

                              Premija za Velika jezera

                              —

                              —

                              —

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              14,63 EUR/t

                              Troškovi vozarine: Velika jezera – Rotterdam:

                              — EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).

         (2)  Popust od 10 EUR/t (članak 5. stavak 3. Uredbe (EU) br. 642/2010).

         (3)  Popust od 30 EUR/t (članak 5. stavak 3. Uredbe (EU) br. 642/2010).